&lt;a href="%D7%A2%D7%95%D7%A0%D7%AA%202004/2005%20%D7%91%D7%A4%D7%A8%D7%9E%D7%99%D7%99%D7%A8%20%D7%9C%D7%99%D7%92"&gt;עונת 2004/2005&lt;/a&gt; הייתה עונת מפנה עבור קראגר. מאמן הקבוצה החדש, רפאל בניטס, העביר את קראגר לעמדת הבלם, בה שיחק 56 משחקים בכל העונה, ושיתף פעולה במרכז ההגנה בעיקר עם סמי הופייה. עקב יכולתו הטובה בעונה זו נודע קראגר כבלם חזק ונבון, והוא המשיך לשחק בעמדה זו בשאר הקריירה שלו. בעונה זו היה קראגר חלק מרכזי מההצלחה של ליברפול בליגת האלופות. בגמר ליגת האלופות הפגין קראגר יכולת מרשימה, בין היתר עקב תפקודו יוצא הדופן בהארכה, תוך שסבל מהתכווצות שרירים וסייע לליברפול לזכות במפעל. הוא נבחר לשחקן העונה של ליברפול, ושימש כקפטן הקבוצה בניצחון 1-3 על צסק"א מוסקבה בסופר קאפ האירופי. קראגר היה מועמד לפרס כדור הזהב לשנת 2005.